पंजाब में Coronavirus के मामले 50 हजार के करीब, सीएम अमरिंदर सिंह सात दिनों के आइसोलेशन पर गए
पंजाब के मुख्यमंत्री अमरिंदर सिंह ने शुक्रवार शाम को कहा कि वह सात दिनों के आइसोलेशन पर जा रहे हैं। मुख्यमंत्री ने कहा कि एकदिवसीय विधान सभा सत्र के दौरान एक कोरोना पॉजिटिव विधायक से मिले के बाद उन्होंने यह फैसला किया है।
चंडीगढ़: पंजाब के मुख्यमंत्री अमरिंदर सिंह ने शुक्रवार शाम को कहा कि वह सात दिनों के आइसोलेशन पर जा रहे हैं। मुख्यमंत्री ने कहा कि एकदिवसीय विधान सभा सत्र के दौरान एक कोरोना पॉजिटिव विधायक से मिले के बाद उन्होंने यह फैसला किया है। यह घोषणा सीएम के मीडिया सलाहकार रवीन ठुकराल ने ट्वीटर पर की।इस बीच राज्य में कोविड-19 से 51 और लोगों की मौत होने से मरने वालों की संख्या बढ़कर 1,307 हो गई, जबकि 1,555 नए मामले सामने आने से राज्य में संक्रमण के कुल मामले 49,378 तक पहुंच गए। मेडिकल बुलेटिन के अनुसार यह जानकारी सामने आयी है। बुलेटिन में कहा गया कि लुधियाना में 12 मौतें हुई हैं और बाकी मौतें बठिंडा, बरनाला, गुरदासपुर, कपूरथला और मोहाली सहित अन्य जिलों में हुई हैं। जालंधर में कोविड-19 के 211 मामले, गुरदासपुर में 182, लुधियाना में 140, पटियाला में 109 और फरीदकोट में 115 मामले आये हैं। संक्रमण से उबरने के बाद कुल 2,036 रोगियों को अस्पतालों से छुट्टी दे दी गई। राज्य में अब तक कोविड-19 से 33,008 मरीज ठीक हो चुके हैं। बुलेटिन के अनुसार, राज्य में 15,063 कोविड-19 मरीज उपचाराधीन हैं।